CELEX: 62020CN0359
Language: hu
Date: 2020-07-31 00:00:00
Title: C-359/20. P. sz. ügy: A Törvényszék (hetedik tanács) T-195/18. sz., Talanton AE kontra Bizottság ügyben 2020. május 13-án hozott ítélete ellen a Talanton AE – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon által 2020. július 31-én benyújtott fellebbezés

28.9.2020   
            
            
               HU
            
            
               Az Európai Unió Hivatalos Lapja
            
            
               C 320/12
            
         
      A Törvényszék (hetedik tanács) T-195/18. sz., Talanton AE kontra Bizottság ügyben 2020. május 13-án hozott ítélete ellen a Talanton AE – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon által 2020. július 31-én benyújtott fellebbezés
      (C-359/20. P. sz. ügy)
      (2020/C 320/16)
      Az eljárás nyelve: görög
      
         Felek
      
      
         Fellebbező: Talanton AE – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon (képviselők: K. Damis, M. Angelopoulos ügyvédek)
      
         A másik fél az eljárásban: Európai Bizottság
      
         A fellebbező kérelmei
      
      A fellebbező azt kéri, hogy a Bíróság:
      
                  —
               
               
                  helyezze hatályon kívül teljes egészében a Törvényszék T-195/18. sz., Talanton AE – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon kontra Bizottság ügyben 2020. május 13-án hozott ítéletét;
               
            
                  —
               
               
                  adjon helyt a fellebbező 2018. március 16-i keresetének,
               
            
                  —
               
               
                  utasítsa el az alperes viszontkeresetét,
               
            
                  —
               
               
                  az alperest kötelezze a fellebbező részéről felmerült költségek viselésére.
               
            
         Jogalapok és fontosabb érvek
      
      
                  1.
               
               
                  Az első, a téves jogalkalmazáson alapuló jogalap – a vitatott szerződés teljesítése során a jóhiszeműség elvének téves alkalmazása és a jogbiztonság elvének megsértése, amelynek értelmében az uniós intézmények kötelesek hatáskörüket észszerű határidőn belül gyakorolni.
                  
                              —
                           
                           
                              Az első jogalap első részében a fellebbező azt állítja, hogy a Törvényszék tévesen értelmezte az észszerű határidő elvének tartalmát, és nem vette figyelembe az ügy valamennyi releváns körülményét.
                           
                        
                              —
                           
                           
                              Az első jogalap második részében a fellebbező azt állítja, hogy mind az eljárás időtartama, mind a Bizottság által az eljárás során képviselt álláspont jogos bizalmat keltett benne a tekintetben, hogy pénzügyi korrekciókat nem írnak elő vele szemben.
                           
                        
            
                  2.
               
               
                  A második, a téves jogalkalmazáson alapuló jogalap – a jóhiszeműség elvének téves alkalmazása, mivel a Bizottság a vizsgálata során megsértette az alvállalkozásra vonatkozó rendelkezéseket.
                  
                              —
                           
                           
                              a Törvényszék tévesen alkalmazta a jogot, amikor tévesen alkalmazta a belga polgári törvénykönyv 1134. cikkét, ahogyan azt a belga Cour de cassation (semmítőszék) értelmezte.